উপজেলা বিসিআইসির সার ডিলার এসোসিয়েশনের সাধারণ সম্পাদক সাইফুল কাদের সোহেল বলেন, ‘উত্তোলনকৃত এসব ইউরিয়া সার আমদানি চুক্তির আওতায় সরকারিভাবে সৌদি আরব থেকে আনা হয়। জানুয়ারি মাসে উত্তোলন করা সারের বস্তায় ডিলারদের অগোচরে কারচুপির বিষয়টি ধরা পড়েনি। তবে ফেব্রুয়ারি মাসে ব্যাপক ওজন কারচুপির শিকার হয়েছেন ডিলাররা। এতে বেশিরভাগ ডিলার আর্থিক ক্ষতিগ্রস্ত হয়েছে।’ তিনি অভিযোগ করে বলেন, ‘উত্তোলনকৃত এসব ইউরিয়া সার বিক্রি করে ওজনে কম দেয়ার অভিযোগ তুলে অনেক স্থানে উল্টো কৃষকরা বিক্রেতাদের সাথে সংঘাতের লিপ্ত হয়েছে।’